અહીંના ક્યુરેટર મુકુટ કલિતાએ પણ કહ્યું છે કે, ”આ પરંપરાગત ટી-૨૦ વિકેટ છે, જેમાં રનનો વરસાદ થશે. અમારો સર્વશ્રેષ્ઠ પ્રયાસ રનથી ભરપૂર વિકેટ બનાવીને મેચને યાદગાર બનાવવાનો છે. અમે જોયું છે કે ઘરેલુ ક્રિકેટમાં આ પીચમાંથી સ્પિનર્સને મદદ મળી છે, પરંતુ આશા રાખું છું કે આજની મેચમાં ઘણા રન બનશે.” ગત વર્ષે હિમાચલ પ્રદેશની ટીમ રણજી ટ્રોફીમાં અહીં ફક્ત ૩૬ રનમાં જ ઓલઆઉટ થઈ ગઈ હતી, પરંતુ ક્યુરેટર મુકુટ કલિતાએ આના માટે હિમાચલના પ્રદેશના બેટ્સમેનોને દોષી ઠેરવ્યા હતા.